Awarn i waṭṭas n trezzut, ṭṭfen iryazen n furisti rebɛa n iwjdawiyen d awmaten . Usin-dd ɣer teyrawt n Imeṭalsen maḥend ad iymaren ajḍiḍ n menqeb-sennan bla lqanun.
Iwdan ttwaṭṭfen zegga ggin ijḍaḍ-a di leqfez, uca ṭṭfen abrid-nnsen ɣer Wejda maḥend ad ten-zzenzen din. Aṭṭas zzag-sen ttasen-dd ɣer Arrif, maḥend ad iymaren ajḍiḍ-a bla lqanun, zznuzan-ten i Yedzayriyen s tnuffra. Awmaten-a ittwagg-asen ijjen lmeḥḍer, zi senni weyyen-ten ɣer nniyaba.
Amec yettwassen ila ajḍiḍ n menqeb-sennan yeggur ad yenqaḍa zi Arrif. Idwel nnumru-nnsen inqeṣ aṭṭas, s uya furisti yeḍleqq i xemsin n yejḍaḍ di jjihet n Ddriwec, maḥend ad ẓẓun ajḍiḍ-a di Arrif zi twalat nniḍen.
kab_Latn kab_Latn kab_Latn